proxectonos/corpus_dominio_legal_administrativo_tmp huggingface dataset:
RESOLUCIÓN do 2 de decembro de 2021, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 17 de xuño de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2021 (código de procedemento PR803D).
Vicepresidencia primeira e Consellería de Presidencia, Xustiza e Turismo — III. Outras disposicións — 15/12/2021

Conforme o establecido no artigo 24 da Orde do 17 de xuño de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2021, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, a contía e a finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea, do 27 de setembro de 2021, posteriormente rectificada o 30 de setembro de 2021, de conformidade coa Orde do 17 de xuño de 2021 (DOG núm. 121, do 28 de xuño) para a execución de vinte e seis (26) proxectos de cooperación para o desenvolvemento no exterior que executarán as organizacións non gobernamentais de cooperación para o desenvolvemento (ONGD), por un importe global de catro millóns cincocentos cincuenta e catro mil douscentos setenta e dous euros con sesenta e seis céntimos (4.554.272,66 €), nas contías, beneficiarios e finalidade que se relacionan no anexo I, e dous (2) proxectos de cooperación para o desenvolvemento no exterior que executarán outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de trescentos corenta e nove mil novecentos noventa e cinco euros con vinte e seis céntimos (349.995,26€), respondendo a súa distribución aos beneficiarios, contías e aplicacións orzamentarias que se relacionan no anexo II.
Santiago de Compostela, 2 de decembro de 2021
RESOLUCIÓN do 3 de decembro de 2021, da Secretaría Xeral de Universidades, pola que se publican os premios de excelencia académica concedidos ao alumnado de grao universitario oficial que obtivese as mellores cualificacións no curso 2019/20, nas universidades do Sistema universitario de Galicia, que modifica a publicada o 18 de outubro de 2021 no Diario Oficial de Galicia.
Consellería de Cultura, Educación e Universidade — III. Outras disposicións — 15/12/2021

1. O 8 de xuño de 2021, publicouse no
Diario Oficial de Galicia
a Orde do 28 de maio de 2021 pola que se establecen as bases reguladoras e se procede á convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2019/20 nas universidades do Sistema universitario de Galicia.
2. O 18 de outubro de 2021, publicouse no
Diario Oficial de Galicia
a Orde do 6 de outubro de 2021 pola que se fai pública a resolución da orde de convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2019/20 nas universidades do Sistema universitario de Galicia.
3. Advertida a omisión de varias persoas na listaxe publicada no anexo da referida Orde do 6 de outubro de 2021, o 3 e o 30 de novembro o conselleiro de Cultura, Educación e Universidade dita resolucións de emenda da devandita omisión, que se lles notifican a todas as persoas interesadas e que implican a modificación da listaxe do alumnado premiado.
Polo exposto,
Darlle publicidade a listaxe do alumnado premiado e á contía que lle corresponde en cada caso, relacionada no anexo desta resolución, que modifica a establecida na Orde do 6 de outubro de 2021 (DOG núm. 200, do 18 de outubro).
Santiago de Compostela, 3 de decembro de 2021
DECRETO 160/2021, do 18 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dunha senda na AC-301, entre os puntos quilométricos 2+250 e 2+800, no concello de Rois (clave AC/19/128.06).
Consellería de Infraestruturas e Mobilidade — III. Outras disposicións — 03/12/2021

Antecedentes:
Primeiro. Con data do 25 de setembro de 2020 publicouse no
Diario Oficial de Galicia
núm. 195 o Anuncio do 15 de setembro de 2020, polo que se somete ao trámite de información pública a separata do proxecto de construción de senda na AC-301, entre os puntos quilométricos (p.q.) 2+250 e 2+800, de clave AC/19/128.06, así como a relación individual de bens, dereitos e propietarios afectados polo proxecto referido.
Segundo. Logo da análise dos informes, alegacións e certificados presentados, o 22 de xuño de 2021 apróbase o expediente de información pública e posteriormente, con data do 8 de novembro de 2021, apróbase definitivamente o proxecto de construción de senda na AC-301, entre os p.q. 2+250 e 2+800, de clave AC/19/128.06.
O obxecto do proxecto consiste en definir, xustificar e valorar as actuacións necesarias para a mellora da seguridade viaria e o fomento da mobilidade sustentable na estrada autonómica AC-301, no treito comprendido entre os p.q. 2+250 e 2+800 (marxe esquerda) e a antiga AC-299 (estrada actualmente de titularidade local); a lonxitude total da senda proxectada é de 820 m e permite a conexión dos itinerarios peonís xa existentes no polígono industrial de Rois/Padrón coas beirarrúas do núcleo rural de Rois.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día dezaoito de novembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de senda na AC-301, entre os p.q. 2+250 e 2+800, de clave AC/19/128.06.
Santiago de Compostela, dezaoito de novembro dous mil vinte e un
RESOLUCIÓN do 2 de novembro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 19 de xaneiro de 2021 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e rastrexabilidade dos produtos desembarcados da pesca, cofinanciada polo Fondo Europeo Marítimo e da Pesca (FEMP) e tramitada como expediente anticipado de gasto (Diario Oficial de Galicia número 27, do 10 de febreiro).
Consellería do Mar — III. Outras disposicións — 03/12/2021

De conformidade co establecido no artigo 15.1 da Lei 9/2007, do 13 de xuño, de subvencións de Galicia; e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na convocatoria de 2021, con cargo á aplicación orzamentaria 15.03.514A.781.0, para o financiamento de proxectos colectivos, cofinanciadas nun 75 % polo Fondo Europeo Marítimo e de Pesca (FEMP) e nun 25 % pola Comunidade Autónoma, de modernización dos portos pesqueiros, lonxas e lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e rastrexabilidade dos produtos desembarcados da pesca.
Santiago de Compostela, 2 de novembro de 2021
RESOLUCIÓN do 26 de novembro de 2021 pola que se corrixen os erros advertidos na Resolución do 4 de novembro de 2021 pola que se fai pública a relación de postos de traballo de persoal funcionario de administración e servizos desta universidade.
Universidade da Coruña — III. Outras disposicións — 10/12/2021

Advertidos erros no anexo da Resolución do 4 de novembro de 2021 (DOG núm. 219, do 15 de novembro), da Universidade da Coruña, pola que se fai pública a relación de postos de traballo de persoal funcionario de administración e servizos desta universidade, esta xerencia, ao abeiro do previsto no artigo 109.2 da Lei 39/2015, do 1 de outubro, do procedemento administrativo común das administracións públicas, procede á rectificación nos termos que se indican no anexo que se xunta.
A Coruña, 26 de novembro de 2021
Onde di:
Debe dicir:
Onde di:
Debe dicir:
Onde di:
Debe dicir:
Onde di:
Debe dicir:
RESOLUCIÓN do 30 de novembro de 2021 pola que se dá publicidade dos cambios producidos na Orde do 24 de setembro de 2021 pola que se establecen os domingos e festivos en que se autoriza a apertura de establecementos comerciais durante o ano 2022, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Vicepresidencia segunda e Consellería de Economía, Empresa e Innovación — III. Outras disposicións — 10/12/2021

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 24 de setembro de 2021 como consecuencia da Resolución do 29 de novembro pola que se modifican os domingos e días festivos hábiles comercialmente para os concellos de Arteixo, Cee, Ordes, Ribadeo e Vilagarcía de Arousa, logo das correspondentes solicitudes dos respectivos concellos.
– Os domingos e festivos nos cales os establecementos comerciais poderán permanecer abertos ao público no concello de Arteixo durante o ano 2022 son:
2 de xaneiro
9 de xaneiro
14 de abril
26 de xuño
24 de xullo
27 de novembro
4 de decembro
6 de decembro
11 de decembro
18 de decembro
– Os domingos e festivos nos cales os establecementos comerciais poderán permanecer abertos ao público no concello de Cee durante o ano 2022 son:
2 de xaneiro
9 de xaneiro
14 de abril
26 de xuño
14 de agosto
4 de decembro
6 de decembro
8 de decembro
11 de decembro
18 de decembro
– Os domingos e festivos nos cales os establecementos comerciais poderán permanecer abertos ao público no concello de Ordes durante o ano 2022 son:
2 de xaneiro
9 de xaneiro
14 de abril
26 de xuño
14 de agosto
27 de novembro
4 de decembro
6 de decembro
11 de decembro
18 de decembro
– Os domingos e festivos nos cales os establecementos comerciais poderán permanecer abertos ao público no concello de Ribadeo durante o ano 2022 son:
2 de xaneiro
9 de xaneiro
14 de abril
14 de agosto
27 de novembro
4 de decembro
6 de decembro
8 de decembro
11 de decembro
18 de decembro
– Os domingos e festivos nos cales os establecementos comerciais poderán permanecer abertos ao público no concello de Vilagarcía de Arousa durante o ano 2022 son:
2 de xaneiro
9 de xaneiro
14 de abril
26 de xuño
14 de agosto
27 de novembro
4 de decembro
6 de decembro
11 de decembro
18 de decembro
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 24 de setembro de 2021 (DOG do 11 de outubro).
Santiago de Compostela, 30 de novembro de 2021
EXTRACTO da Orde do 29 de novembro do 2021 pola que se fai pública a ampliación do importe existente para a concesión de subvencións para compensar as empresas de transformación que tivesen perdas de produción como consecuencia do brote da COVID-19, cofinanciadas co Fondo Europeo Marítimo e de Pesca (FEMP), convocadas pola Orde do 11 de xuño de 2021.
Consellería do Mar — III. Outras disposicións — 07/12/2021

BDNS (Identif.): 571563.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarios
Poderán ser beneficiarios das subvencións, sen prexuízo de reuniren os demais requisitos establecidos nestas bases, as persoas físicas, xurídicas ou pluralidade de persoas físicas que sexan empresas do sector de transformación dos produtos pesqueiros e da acuicultura, titulares de centros produtivos en Galicia, que visen reducida a súa produción entre o 1 de febreiro e o 31 de decembro de 2020 como consecuencia da pandemia da COVID-19, sempre que as perdas sexan de polo menos un 20 % en relación cos ingresos medios para o mesmo período nos 3 anos anteriores (2017, 2018 e 2019). No caso de empresas con menos de tres anos de actividade, estas deberán ter actividade durante polo menos o ano natural 2019 completo.
Segundo.
Finalidade
A finalidade da presente orde é a de ampliar o crédito para contribuír a compensar as empresas de transformación de produtos da pesca e da acuicultura que tivesen perdas de produción por mor do brote da COVID-19.
Terceiro.
Bases reguladoras
Orde do 11 de xuño de 2021 pola que se aproban as bases reguladoras para a concesión de subvencións para compensar as empresas de transformación dos produtos pesqueiros e da acuicultura que tiveran perdas de produción entre o 1 de febreiro e o 31 de decembro de 2020 como consecuencia do brote da COVID-19, independentemente do seu tamaño, cofinanciadas co Fondo Europeo Marítimo e de Pesca (FEMP) e se convocan para o ano 2021 (código de procedemento PE201G).
Cuarto.
Importe
Amplíase o importe da contía máxima das axudas que se van conceder ao abeiro da Orde do 11 de xuño de 2021 (DOG nº 121, do 28 de xuño) para o exercicio orzamentario 2021, na cantidade de 2.194.443,97 euros, con cargo á aplicación 15.02.723A.771.1, dos orzamentos xerais da Comunidade Autónoma de Galicia para o ano 2021.
Quinto.
Prazo de presentación de solicitudes
A presente modificación non afecta o prazo establecido na referida Orde do 11 de xuño de 2021 para a presentación de solicitudes.
Santiago de Compostela, 29 de novembro de 2021
ORDE do 29 de novembro de 2021 pola que se fai pública a ampliación do importe existente para a concesión de subvencións para compensar as empresas de transformación que tivesen perdas de produción como consecuencia do brote da COVID-19, cofinanciadas co Fondo Europeo Marítimo e de Pesca (FEMP), convocadas pola Orde do 11 de xuño de 2021.
Consellería do Mar — III. Outras disposicións — 07/12/2021

A Orde do 11 de xuño de 2021 pola que se aproban as bases reguladoras para a concesión de subvencións para compensar as empresas de transformación dos produtos pesqueiros e da acuicultura que tiveran perdas de produción entre o 1 de febreiro e o 31 de decembro de 2020 como consecuencia do brote da COVID-19, independentemente do seu tamaño, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021 (código do procedemento PE201G) (DOG núm. 121, do 28 de xuño), establece no seu artigo 3.1 o importe da contía máxima das axudas que ao seu abeiro poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
Tendo en conta o indicado no artigo 3.1 da Orde do 11 de xuño de 2021, o importe fixado na convocatoria, así como as aplicacións a que se impute, poderase ampliar no caso de que exista crédito dispoñible derivado dunha xeración, ampliación ou incorporación de crédito, de remanentes doutras convocatorias ou en calquera dos casos e coas condicións establecidas no número 2 do artigo 30 do Regulamento da Lei de subvencións de Galicia (Decreto 11/2009, do 8 de xaneiro), sen que iso dea lugar á apertura dun novo prazo de presentación de solicitudes.
Por todo o exposto e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 11 de xuño de 2021 (DOG núm. 121, do 28 de xuño) para o exercicio orzamentario 2021, na cantidade de 2.194.443,97 €, con cargo á aplicación 15.02.723A.771.1, dos orzamentos xerais da Comunidade Autónoma de Galicia para o ano 2021.
Segundo. A presente modificación non afecta o prazo establecido na referida orde para a presentación de solicitudes.
Disposición derradeira única
A presente orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 29 de novembro de 2021
RESOLUCIÓN do 24 de novembro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 10 de xuño de 2021 pola que se establecen as bases reguladoras xerais e se convocan para o ano 2021, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental (código de procedemento PE209C).
Consellería do Mar — III. Outras disposicións — 07/12/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 10 de xuño de 2021, da Dirección Xeral de Desenvolvemento Pesqueiro da Consellería do Mar, pola que se establecen as bases reguladoras xerais e se convocan para o ano 2021, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental (DOG núm. 121, do 28 de xuño).
Santiago de Compostela, 24 de novembro de 2021
1. Finalidade: axudas a proxectos colectivos que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios e axudas concedidas:
DECRETO 161/2021, do 25 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dunha senda na AC-305, no treito A Casilla-O Araño-Burés, no concello de Rianxo (clave AC/19/005.06).
Consellería de Infraestruturas e Mobilidade — III. Outras disposicións — 07/12/2021

Antecedentes:
Primeiro. Con data do 9 de agosto de 2021 publicouse no
Diario Oficial de Galicia
número 151 o Anuncio do 26 de xullo de 2021 polo que se somete ao trámite de información pública o proxecto de construción dunha senda na AC-305, no treito A Casilla-O Araño-Burés, de clave AC/19/005.06, así como a relación individual de bens, dereitos e propietarios afectados polo proxecto de referencia.
Segundo. Tras a análise dos informes, alegacións e certificados presentados, o 11 de novembro de 2021 apróbase o expediente de información pública e o proxecto de construción dunha senda na AC-305, no treito A Casilla-O Araño-Burés, de clave AC/19/005.06.
O obxecto do presente proxecto consiste na construción dunha senda peonil destinada á mellora da seguridade viaria entre os puntos quilométricos (pp.qq.) 9+960-10+760 (Burés-Os Xens) e 12+510-13+020 (Contrés-A Casilla) da AC-305, coa finalidade de fomentar a mobilidade alternativa e de acadar unha diminución do tráfico rodado motorizado diario que actualmente existe entre os núcleos de Burés e A Casilla.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte e cinco de novembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción dunha senda na AC-305, no treito A Casilla-O Araño-Burés, de clave AC/19/005.06.
Santiago de Compostela, vinte e cinco de novembro de dous mil vinte e un
RESOLUCIÓN do 18 de novembro de 2021 pola que se publica a prórroga do encargo á empresa pública Tragsatec, Tecnologías y Servicios Agrarios, S.A., como medio propio personificado e servizo técnico, para realizar as actuacións necesarias para a obtención da autorización de utilización das helisuperficies de determinados hospitais dependentes do Servizo Galego de Saúde.
Servizo Galego de Saúde — III. Outras disposicións — 09/12/2021

Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, publícase no
Diario Oficial de Galicia
a prórroga do encargo á empresa pública Tragsatec, Tecnologías y Servicios Agrarios, S.A., como medio propio personificado e servizo técnico, para realizar as actuacións necesarias para a obtención da autorización de utilización das helisuperficies de determinados hospitais dependentes do Servizo Galego de Saúde.
Para xeral coñecemento, disponse a súa publicación como anexo a esta resolución.
I. Mediante a Resolución do 18 de novembro de 2019, do presidente do Servizo Galego de Saúde (feita pública no DOG nº 227, do 28 de novembro), encargóuselle á empresa pública Tecnologías y Servicios Agrarios, S.A., S.M.E., M.P. (Tragsatec), como medio propio personificado e servizo técnico, a realización das actuacións necesarias para a obtención da autorización de utilización das helisuperficies de determinados hospitais dependentes do Servizo Galego de Saúde.
II. De conformidade co establecido na condición básica número 5 Duración, o encargo tiña prevista unha vixencia de dous anos a partir da súa sinatura e podían ser acordadas as prórrogas do prazo de execución que foren necesarias sempre e cando estivesen xustificadas por mor do atraso e sen que supuxese en ningún caso incremento do importe total do encargo.
III. Mediante escrito do 2 de novembro de 2021, o xerente de Tragsatec na Unidade Territorial Noroeste solicita unha prórroga dun ano debido ao atraso da Axencia Española de Seguridade Aeronáutica no outorgamento das autorizacións de apertura ao tráfico.
Á vista destas circunstancias, e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e o artigo 4 do Decreto 137/2019, do 10 de outubro, polo que se establece a estrutura orgánica do Servizo Galego de Saúde,
Prorrogar, por un período dun ano, a vixencia do encargo á empresa pública Tecnologías y Servicios Agrarios, S.A., S.M.E., M.P. (Tragsatec), como medio propio personificado e servizo técnico, para realizar as actuacións necesarias para a obtención da autorización de utilización das helisuperficies de determinados hospitais dependentes do Servizo Galego de Saúde, cuxa vixencia remata o 18 de novembro de 2022, e manter inalteradas o resto das condicións previstas para o encargo na Resolución do 18 de novembro de 2019.
Santiago de Compostela, 18 de novembro de 2021
RESOLUCIÓN do 26 de novembro de 2021 pola que se dá publicidade das subvencións concedidas ao abeiro da Orde do 24 de marzo de 2021 (Diario Oficial de Galicia número 70, do 15 de abril) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2021.
Consellería de Cultura, Educación e Universidade — III. Outras disposicións — 09/12/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 24 de marzo de 2021 (DOG núm. 70, do 15 de abril e ampliación da dotación orzamentaria DOG núm. 152, do 10 de agosto), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2021, con cargo ás aplicacións orzamentarias 10.41.433A.770.0 e 10.41.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde o 24 de marzo de 2021, que se recollen no anexo II desta resolución.
Santiago de Compostela, 26 de novembro de 2021
EXTRACTO da Orde do 25 de novembro de 2021 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2020/21 en centros públicos de Galicia (código de procedemento ED311G).
Consellería de Cultura, Educación e Universidade — III. Outras disposicións — 09/12/2021

BDNS (Identif.): 597992.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos conducentes a unha titulación superior de ensinanzas artísticas no curso 2020/21, nos centros dependentes da Xunta de Galicia, cunha puntuación media no seu expediente académico igual ou superior a 8,5 puntos.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado que rematou os seus estudos de ensinanzas artísticas superiores no curso 2020/21 nos centros públicos da Comunidade Autónoma de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 21.000 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da súa publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 25 de novembro de 2021
RESOLUCIÓN do 2 de decembro de 2021 pola que se ordena a publicación do Acordo do Consello da Xunta de Galicia do 2 de decembro de 2021 polo que se aproba a modificación da relación de postos de traballo do organismo autónomo Academia Galega de Seguridade Pública.
Consellería de Facenda e Administración Pública — III. Outras disposicións — 09/12/2021

A aprobación da modificación da relación de postos de traballo do organismo autónomo Academia Galega de Seguridade Pública xustifícase polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza polo que, por razóns de eficacia e operatividade, se considera máis axeitada a súa publicación completa e non parcial.
En consecuencia, por proposta da Academia Galega de Seguridade Pública e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de decembro de 2021, adoptou o seguinte
Primeiro. Aprobar a modificación da relación de postos de traballo do organismo autónomo Academia Galega de Seguridade Pública nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade a continuación se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación das relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de decembro de 2021, relativo á aprobación da modificación da relación de postos de traballo da Academia Galega de Seguridade Pública, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 2 de decembro de 2021
RESOLUCIÓN do 2 de decembro de 2021 pola que se ordena a publicación do Acordo do Consello da Xunta de Galicia do 2 de decembro de 2021 polo que se aproba a modificación da relación de postos de traballo da Consellería de Emprego e Igualdade.
Consellería de Facenda e Administración Pública — III. Outras disposicións — 09/12/2021

A aprobación da modificación da relación de postos de traballo da Consellería de Emprego e Igualdade xustifícase polas razóns indicadas no punto primeiro do acordo.
En consecuencia, por proposta da Consellería de Emprego e Igualdade e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de decembro de 2021, adoptou o seguinte
Primeiro. Aprobar a modificación da relación de postos de traballo da Consellería de Emprego e Igualdade, como consecuencia de erros detectados na tramitación da relación de postos de traballo aprobada mediante o Acordo do Consello da Xunta de Galicia do 29 de xullo de 2021 (DOG núm. 158, do 18 de agosto) e que afectan determinados postos de traballo que se sinalan no anexo a este acordo.
Segundo. Ordenar a súa publicación no
Diario Oficial de Galicia
co obxecto de que adquira efectos desde o día 19 de agosto de 2021, data de entrada en vigor da relación de postos de traballo anterior.
Visto o acordo adoptado polo Consello da Xunta de Galicia na súa reunión do 2 de decembro de 2021, relativo á aprobación da modificación da relación de postos de traballo da Consellería de Emprego e Igualdade, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 2 de decembro de 2021
RESOLUCIÓN do 3 de decembro de 2021 pola que se dá publicidade ao esgotamento de crédito da Resolución do 25 de febreiro de 2021 pola que se establecen as bases reguladoras das axudas para a adquisición de vivenda nos centros históricos e se procede á súa convocatoria para o ano 2021 (código de procedemento VI400A).
Instituto Galego da Vivenda e Solo — III. Outras disposicións — 14/12/2021

Feitos:
Primeiro. A Resolución da presidenta do Instituto Galego da Vivenda e Solo (en diante, IGVS) do 25 de febreiro de 2021, publicada no
Diario Oficial de Galicia
(no sucesivo, DOG) núm. 50, do 15 de marzo de 2021, convocou as subvencións para a adquisición de vivenda nos centros históricos para o ano 2021 (código de procedemento VI400A).
Segundo. O ordinal décimo oitavo, núm. 2, da Resolución do 25 de febreiro de 2021 establece que, para os efectos de adoptar as correspondentes resolucións de concesión das axudas, terase en conta a orde cronolóxica de entrada das solicitudes en calquera dos rexistros previstos no artigo 16.4 da Lei 39/2015, do 1 de outubro, do procedemento administrativo común das administracións públicas e que, para tal fin, considerarase data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2021 tiña a data de entrada en calquera dos rexistros previstos no artigo 16.4 da Lei 39/2015, do 1 de outubro, o día 16 de novembro de 2021 ás 21:22:51.
Consideracións legais e técnicas:
Primeira. O ordinal décimo oitavo, núm. 2, da Resolución do 25 de febreiro de 2021 establece que serán denegadas aquelas solicitudes que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non leve consigo o esgotamento do crédito nun único acto de concesión, senón que a súa disposición se realice en actos sucesivos, o órgano xestor deberá publicar, no DOG e na súa páxina web, o esgotamento da partida orzamentaria asignada.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño,
Dar a coñecer o esgotamento, con data do 16 de novembro de 2021 ás 21:22:51 horas, do crédito autorizado para a anualidade 2021 destinado a sufragar as subvencións para a adquisición de vivenda nos centros históricos.
Santiago de Compostela, 3 de decembro de 2021
RESOLUCIÓN do 10 de decembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se modifican os prazos para a anualidade 2021 establecidos nos artigos 17 e 18 da Orde do 15 de setembro de 2021 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e convocan para o exercicio 2021 (código de procedemento IN606D).
Vicepresidencia segunda e Consellería de Economía, Empresa e Innovación — III. Outras disposicións — 14/12/2021

O 5 de outubro de 2021 publicouse no
Diario Oficial de Galicia
a Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (código de procedemento IN606D).
Rematado o prazo de presentación de solicitudes, iniciouse a revisión da documentación achegada polos solicitantes para, a continuación, realizar a súa avaliación. A complexidade do seu proceso de avaliación non permite resolver as axudas nos prazos previstos, polo que, co fin de viabilizar os procesos de execución e xustificación das axudas concedidas por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2021 establecido nos artigos 17.3 e 18.3 da convocatoria.
Polo que antecede procede
Artigo único.
Modificación do artigos 17.3 e 18.3 da Orde do 15 de setembro de 2021, conxunta da Vicepresidencia Segunda e Consellería de Economía, Empresa e Innovación e da Consellería de Cultura, Educación e Universidade, pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas, Programa de doutoramentos industriais, e se convocan para o exercicio 2021 (código de procedemento IN606D)
1. O artigo 17.3 da citada orde queda redactado do seguinte xeito:
17.3. A data límite para a sinatura dos contratos, que se establecerá na resolución de adxudicación das axudas, será para todos os beneficiarios ata o 29 de decembro de 2021.
2. O artigo 18.3 da citada orde queda redactado do seguinte xeito:
18.3. A documentación indicada achegarase consonte a seguinte periodización:
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de decembro de 2021
RESOLUCIÓN do 29 de novembro de 2021 pola que se nomean os membros da Comisión Consultiva Tripartita da Inspección de Traballo e Seguridade Social.
Consellería de Emprego e Igualdade — II. Autoridades e persoal — 13/12/2021

A Orde do 21 de febreiro de 2008 (DOG nº 45, do 4 de marzo), pola que se crea a Comisión Consultiva Tripartita da Inspección de Traballo e Seguridade Social, establece no seu artigo 1 a creación da dita comisión como órgano colexiado asesor da Comisión Territorial da Inspección de Traballo e Seguridade Social da Comunidade Autónoma de Galicia, adscrito á consellería competente en materia de traballo.
Concretamente, no seu artigo 2 establécense a composición e o procedemento de designación das persoas membros da Comisión Consultiva Tripartita da Inspección de Traballo e Seguridade Social de Galicia.
Unha vez finalizado o mandado dos membros non natos desta Comisión Consultiva, segundo o establecido no artigo 2.4 da Orde do 21 de febreiro de 2008, da súa creación, mediante esta resolución procédese á súa renovación.
O Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade, inclúe no seu artigo 3.2, como entidade adscrita a esta consellería, a Comisión Consultiva Tripartita da Inspección de Traballo e Seguridade Social de Galicia.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
1. Nomear como vogais da Comisión Consultiva Tripartita da Inspección de Traballo e Seguridade Social de Galicia, por proposta das organizacións sindicais máis representativas da Comunidade Autónoma, as persoas que se relacionan a seguir:
– Pola Unión Xeral de Traballadores de Galicia (UGT-Galicia):
Titular: José Carlos Rodríguez del Río.
Suplente: Mar Martín González.
– Polo Sindicato Nacional de Comisións Obreiras de Galicia (SN de CC.OO. de Galicia):
Titular: Maica Bouza Seoane.
Suplente: Xesús Castro Baamonde.
– Pola Confederación Intersindical Galega (CIG):
Titular: Francisco Xavier González Sío.
Suplente: Susana Méndez Rodríguez.
2. Nomear como vogais da Comisión Consultiva Tripartita da Inspección de Traballo e Seguridade Social de Galicia, por proposta da organización empresarial máis representativa, as persoas que se relacionan a seguir:
Titular: Marina Graña Bermúdez.
Titular: Jaime Luis López Vázquez.
Titular: Enrique Mallón Otero.
Suplente: José Antonio Neira Cortés.
Suplente: José Manuel Maceira Blanco.
Suplente: Héctor Torres Laguna.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de novembro de 2021
RESOLUCIÓN do 11 de novembro de 2021 pola que se lle encomenda á Axencia Galega para a Xestión do Coñecemento en Saúde a xestión da formación dos/das profesionais ópticos-optometristas derivada do Convenio de colaboración entre a Consellería de Sanidade, o Servizo Galego de Saúde e os establecementos de óptica para o desenvolvemento dun programa de prevención dos problemas visuais.
Servizo Galego de Saúde — III. Outras disposicións — 13/12/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do Servizo Galego de Saúde, do 9 de novembro de 2021, pola que se encomenda á Axencia Galega para a Xestión do Coñecemento en Saúde (ACIS) a xestión de actividades formativas.
– Actividades:
a) A xestión da asistencia do alumnado proposto para cada actividade.
Estas actividades formativas deben estar enmarcadas dentro da formación establecida no convenio «Normalización dos procedementos para a prevención dos problemas visuais».
b) A programación, planificación e xestión das actividades formativas propostas polo Servizo de Integración Asistencial, dentro dos límites orzamentarios establecidos.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio está recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde a súa publicación no
Diario Oficial de Galicia
e ata o día 31 de decembro de 2021.
Santiago de Compostela, 11 de novembro de 2021
RESOLUCIÓN do 30 de novembro de 2021 pola que se dá publicidade da encomenda á Axencia Galega de Infraestruturas para a xestión das actuacións para a redacción do proxecto e a execución das obras de construción do novo centro de saúde da Rúa.
Servizo Galego de Saúde — III. Outras disposicións — 13/12/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do Servizo Galego de Saúde, do 29 de novembro de 2021, pola que se lle encomendan á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde da Rúa.
– Actividades que deberá realizar a Axencia Galega de Infraestruturas:
1. A dirección da redacción do proxecto con base no Plan funcional redactado polo Servizo Galego de Saúde, así como a supervisión e a aprobación técnica do proxecto.
2. Realizar os actos e negocios xurídicos propios da preparación, selección de contratista, adxudicación e execución dos contratos que sexan precisos para o cumprimento do obxecto da encomenda, e concretamente os de redacción do proxecto, obra, dirección da obra, dirección de execución material e coordinación de seguridade e saúde.
3. Asumir a función de responsable do contrato, para o cal o órgano de contratación designará unha persoa física ou xurídica vinculada a esta axencia, a quen lle corresponderá supervisar a súa execución e adoptar as decisións e ditar as instrucións necesarias co fin de asegurar a correcta realización da prestación pactada, dentro do ámbito de facultades que o órgano de contratación lle atribúa.
4. Convocar o Servizo Galego de Saúde para que designe unha persoa representante, que asistirá ao acto de recepción das obras en que se levará a cabo a súa entrega.
5. Calquera competencia que lle corresponda en virtude da normativa de aplicación.
A Axencia, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos cales lles corresponden os poderes de verificación e control da encomenda.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte á súa sinatura ata a data de finalización do seu prazo de garantía.
Santiago de Compostela, 30 de novembro de 2021
RESOLUCIÓN do 1 de decembro de 2021, da Secretaría Xeral de Cultura, pola que se dá publicidade da concesión do IV Premio CGAC de investigación e ensaio sobre a arte contemporánea correspondente ao ano 2021.
Consellería de Cultura, Educación e Universidade — III. Outras disposicións — 13/12/2021

Conforme o previsto no artigo 13 da Orde da Consellería de Cultura, Educación e Universidade do 20 de maio de 2021 (DOG nº 104, do 4 de xuño), pola que se convocou para o ano 2021 o IV Premio CGAC de investigación e ensaio sobre arte contemporánea, resolvo facer pública a concesión do devandito premio a Matías García Rodríguez, por unha contía de 3.000,00 €, ao texto orixinal
O Menor. Procesos a-significantes na arte contemporánea
.
Santiago de Compostela, 1 de decembro de 2021